The Black Cauldron (ffilm)

Ffilm animeiddiedig Disney sy'n seiliedig ar y llyfrau gan Lloyd Alexander yw The Black Cauldron (1985). Mae'r ffilm ymhlith y cynharaf i ddefnyddio animeiddiadau digidol: swigod, cwch a'r crochan ei hun. Lleolir y ffilm yn nheyrnas 'Prydain', ac mae'n llawn o gymeriadau gydag enwau sy'n swnio'n Gymreig iawn, a themâu sy'n dod allan o'r Mabinogi. Ysbrydolwyd y ffilm gan fytholeg Gymraeg a Chymreig a seiliwyd hi ar gyfres o nofelau dan y teitl, The Chronicles of Prydain gan Lloyd Alexander, a gafodd eu hysgrifennu yn yr 1960au.www.bbc.co.uk; teiltl: 'Y ffilm Disney Gymraeg wnaeth pawb ei hanghofio'; adalwyd 22 Gorffennaf 2025.

Dyma'r ffilm Disney gyntaf i gael dosbarthiad PG yn hytrach na'r U sydd yn addas i bawb. Gwnaed hyn er mwyn denu cynulleidfa o bobl ifanc yn hyrach na phlant. Rhyddhawyd hi ar fideo yn 1997.

'Doedd y ffilm ddim yn llwyddiannus yn ariannol, yn bennaf gan fod ynddi lawer o ddelweddau o'r isfyd: mae'n ffilm eitha tywyll. Ond mae bellach wedi ennill cynulleidfa gwlt. 

 Cymeriadau 
 Taran - Grant Bardsley
 Eilonwy, tywysoges - Susan Sheridan
 Fflewddur Fflam - Nigel Hawthorne
 Gurgi - John Byner
 "The Horned King" - John Hurt
 Dallben - Freddie Jones
 Hen Wen, mochyn
 Y Brenin Eidileg - Arthur Malet
 Doli - John Byner
 Creeper - Phil Fondacaro
 Orddu - Eda Reiss Merin
 Orwen - Adele Malis-Morey
 Orgoch - Billie Hayes
 Tylwyth Teg - Brandon Call
 Tylwyth Teg - Gregory Levinson
 Tylwyth Teg - Lindsay Rich

Cyfeiriadau

 Gweler Hefyd 
 Rhestr Ffilmiau Animeiddiedig Disney

Categori:Ffilmiau 1985
Categori:Ffilmiau Disney
Categori:Ffilmiau Saesneg